Kamu bisa jelasin ke aku soal Kelompok Seni Rupa Jendela dalam bahasa minangkabau?

Kelompok Seni Rupa Jendela atau KSR Jendela adolah suatu kalompok seniman seni rupo (parupo) Indonesia nan bagenre formalisme nan babasis di kota Yogyakarta, DIY. Kalompok iko badiri pado taun 1996 di Yogyakarta, dan baanggotaan anam urang parupo, iyolah Handiwirman Saputra, Jumaldi Alfi, Mohammad Irfan (M. Irfan), Rudi Mantofani, Yunizar sarato Yusra Martunus. M. Irfan kudian maunduran diri pado taun 2000-an.

Dek sabagian pangamat, KSR Jendela dianggap mausuang jinih seni rupo nan tagolong mutakhia karano mampabarui pamikiran masyarakaiknyo, sahinggo mareka maanggap KSR Jendela sabagai sabuah genre seni rupo surang nan bacirian pado pambarontakan seni.

Kalompok Seni Rupo Jendela ko kini sadang naiak daun di dunia seni rupo Indonesia karano ampek urang anggota tambah jo surang bakeh anggotanyo kini tacatat sabagai 500 palukih talaris di dunia badasarkan Top 500 Artprice 2008/2009 nan disusun dek sabuah limbago analis pakambangan pasar seni rupo dunia, Artprice, nan babasis di kota Paris, Perancis.